Tshwane-metro ondersoek ook grondtransaksies | Maroela Media
Die burgemeester van die Tshwane-metro het die korrupsieklagtes wat deur AfriForum aanhangig gemaak is rakende beweerde verdagte grondtransaksies, verwelkom.
Volgens burgemeester Stevens Mokgalapa is die metro ook reeds besig met sy eie ondersoek na verskeie grondtransaksies nadat daar glo reeds in Mei vanjaar talle klagtes daaroor ontvang is.
"Die stad sal die gepaste stappe doen na die uitslag van die ondersoek. Die stad mag onder geen omstandighede sy sake onverantwoordelik doen of sonder om die optimale waarde te oorweeg wat hy verdien om inwoners te bevoordeel nie," het Mokgalapa gesê.
"Die DA-geleide administrasie is hewig gekant teen enige optrede wat ons belofte delegitimeer om die lewens van Tshwane-inwoners positief te verander. Ek kan die publiek verseker dat enige amptenaar wat die wet oortree het aan die pen sal ry."
AfriForum het Maandag klagtes van miljoene rande se bedrog teen die Tshwane-metro, Proco Management, Linked Thoughts Consulting en Faragamo Trading by die SAPD ingedien.
Luidens 'n mediaverklaring deur AfriForum uitgereik, het bogenoemde instansies as middelmanne opgetree en drie plase in die Tshwane-distrik aan die Tshwane-metro verkoop teen pryse heelwat hoër as die markwaarde daarvan. Hierdie plase is Strydfontein, Klipfontein en Roodepoort 504.
"Terwyl die skuldige partye na bewering miljoene rande binne 'n paar minute in die sak kry, laat dienslewering veel te wense oor – iets waarvoor hierdie vermorste belastinggeld eerder aangewend moes word," sê Taute.
Hier sal dadels van kom want boetie beskerm boetie
Hierdie gevalle sal, soos hordes ander, 'n stille dood sterf. 'n Komrat bly 'n komrat.
Ek dink hulle moet die ondersoek vir Afriforum los en meer aandag gee aan die moot se vuil strate en parke en die hordes straatligte wat nie werk nie veral die Rietfontein, Villieria area.
Dis "Mostert na die Maal" mnr die Burge-Meester! Die storie kom skynbaar al n lang pad nadat die publikasie "Noseweek" dit al lankal oopgevlek het! Die punte wat die Raad nou probeer "score", is ongelukkig teen hulself! ". Volgens die berigte is die ampte-naar wat die groen lig by Tshwane vir die aankoop-transaksie(s) gegee het, nou 'n departementshoof by die Jhb Raad! Lekker man, lekker!! Al wat ons as belastingbetalers van Afriforum vra, is om die verdagtes behoorlik op te dreun!!! Dankie vir wakkerheid en dapperheid!
Dit is deels van die rede hoekom ons as belasting betalers sulke hoë belasting moet betaal in Pretoria. Hulle is net so sleg soos die anc